laion/Wikipedia-Exotic huggingface dataset:
נקניקיית טולוז

נקניקיית טולוז (בצרפתית: Saucisse de Toulouse) היא נקניק טרי שמקורו בעיר טולוז שבדרום מערב צרפת. היא עשויה מבשר חזיר (75% רזה, 25% בטן), מלח ופלפל, בעל מעטפת טבעית של כ-3 ס"מ קוטר ונמכר בדרך כלל בסליל (כמו נקניקיית קאמברלנד). נקניקייה זו היא בהרכב של רוב מתכוני הקסולה והיא מוגשת גם בגריל או בקונפי. לנקניקיית טולוז אין מעמד גאוגרפי מוגן ולכן ניתן למכור וריאציות על המתכון המקורי תחת אותו שם. ארגוני היצרנים הציעו סימון תו אדום למוצר, כדי שהמתכון שלו יעמוד בקריטריונים: בשר חזיר נא ושומן (לא יותר מ-80% בשר רזה), בשר חזיר (ham) ללא השוקיים, בשר כתף ללא השוקיים, ירך, חזה ושומן גב; מעטפת טבעית (לתוכה דוחסים את תערובת חומרי הנקניקייה) של חזיר או כבש; מלח בכמות שבין 1.5% לבין 1.8% מסך המרכיבים; מי קרח; סוכרים 1% לכל היותר מכלל המרכיבים (רק סוכרוז, דקסטרוז, גלוקוז או לקטוז); חומרים ארומטיים, תבלינים ויינות למיניהם במקסימום 0.7% מהסך הכל, וכמויות מדודות קטנות של אחד מאלה: חומצה אסקורבית (E300), נתרן אסקורבט (E301), חומצה אריתורבית (E315), או סודיום אריתורבט (E316) כחומר משמר. מדיה וקבצים בנושא נקניקיית טולוז בוויקישיתוף "Un label de qualité pour la saucisse de Toulouse". La Dépêche du Midi.
קוג'ו אזיאנגבה

קוג'ו ז'אן קלוד אזיאנגבה (בצרפתית: Kodjo Jean Claude Aziangbe; נולד ב-14 בדצמבר 2003 בטוגו) הוא כדורגלן טוגולזי המשחק בעמדת החלוץ קשר זוריה לוהנסק מליגת העל האוקראינית, בהשאלה מא-נסר, ובנבחרת טוגו. אזיאנגבה החל את הקריירה המקצוענית שלו בקבוצת א-נסר מליגת העל של איחוד האמירויות הערביות. ב-1 בספטמבר 2023 הושאל למשך עונה אחת לזוריה לוהנסק מליגת העל האוקראינית. ב-14 ביוני 2023 ערך אזיאנגבה את הופעת הבכורה שלו בנבחרת טוגו, בניצחון 2-0 על נבחרת לסוטו במשחק ידידות. קוג'ו אזיאנגבה, ברשת החברתית אינסטגרם קוג'ו אזיאנגבה, באתר Transfermarkt קוג'ו אזיאנגבה, באתר Soccerway קוג'ו אזיאנגבה, באתר National Football Teams קוג'ו אזיאנגבה, באתר FootballDatabase.eu ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "קוג'ו אזיאנגבה".
ללא כותרת (מרים כבסה)

"ללא כותרת" (1995) הוא ציור מאת האמנית מרים כבסה. הציור מציג משטח של צבע שמן מדולל, שקיבל גוון שחור-חום, בצורה של דגם ספירלי-כאוטי. לאורך דפנותיו של הציור מופיעות טביעות אצבעותיה של האמנית כחלל נגאטיבי. בין הספירלות השונות מופיעה הטבעה נגטיבית נוספת - הרדי מייד של מרסל דושאן - גלגל אופניים (1913/1916). הצבע נמרח על לוח המזוניט, ו"מנוגב" או "נגרר" בעזרת ידיה של האמנית במין "ציור פעולה" בעל ממד אירוני. אלן גינתון הצביעה על אופיה הסוריאליסטי של טכניקת הציור זו, המשלבת בין "הנשגב והנמוך". גם שרה ברייטברג סמל הדגישה את הגישה הסוראליסטית המתבטאת "בקצות ידיה הפוגשות את העולם. [...] מתוך חזרה קצובה על אותה תנועה". אלו יוצרות מפגש בין הגופני לאוטומטי. הציור הוצג בתערוכת היחיד של כבסה במוזיאון תל אביב לאמנות בשנת 1995 ונמצא כיום באוסף המוזיאון. גינתון, אלן (אוצרת), מרים כבסה, מוזיאון תל אביב לאמנות, תל אביב, 1996 עומר, מרדכי (עורך), המוזיאון מציג את עצמו, מוזיאון תל אביב לאמנות, תל אביב, 2011, עמ' 275 גינתון, אלן (אוצרת), מרים כבסה, מוזיאון תל אביב לאמנות, תל אביב, 1996, עמ' 6 ברייטברג-סמל, שרה, חכוך: אני-גוף אני-שפה אני+את/ה, הביתן הישראלי, הביאנלה לאמנות, וונציה, איטליה, 1997, עמ' 44-45
יהיה טוב

האם התכוונתם ל... יהיה טוב (שיר של דוד ברוזה) יהיה טוב (שיר של יסמין מועלם)
IDGAF

האם התכוונתם ל... IDGAF (שיר של דואה ליפה) IDGAF (שיר של דרייק)
רוברטה מצולה

רוברטה מצולה (במלטית: Roberta Metsola; נולדה ב-18 בינואר 1979) היא פוליטיקאית מלטזית, חברת המפלגה הלאומית של מלטה ומפלגת העם האירופית. מכהנת כחברת הפרלמנט האירופי משנת 2013, והחל מינואר 2022 נשיאת הפרלמנט האירופי. מדיה וקבצים בנושא רוברטה מצולה בוויקישיתוף אתר האינטרנט הרשמי של רוברטה מצולה (באנגלית) רוברטה מצולה, באתר פוליטיקו רוברטה מצולה, ברשת החברתית פייסבוק רוברטה מצולה, ברשת החברתית אקס (טוויטר) רוברטה מצולה, ברשת החברתית אינסטגרם ערך זה הוא קצרמר בנושא פוליטיקאים. אתם מוזמנים לתרום לוויקיפדיה ולהרחיב אותו.
וולטר שטרן

וולטר אדריאן שטרן (באנגלית: Walter Adrian Stern; נולד ב-16 בנובמבר 1965 במרילבון, לונדון) הוא במאי וידאו קליפים אנגלי. וולטר שטרן נולד ב-1965 לאב אוסטרי-יהודי ולאם אנגלייה. הוא החל להתעסק בצילום והתמקצע בבימוי וידאו קליפים. שטרן החל את הקריירה שלו בבימוי קליפים בקונטרול, חברת הפקות קטנה שבסיסה בלונדון. ב-1993 עבר לחברת ההפקה סרטי סטיגמה שם ביים לראשונה קליפ ללהקת הפרודיג'י. שיתוף הפעולה ביניהם נמשך לאורך אמצע עד סוף שנות ה-90, כולל שני קליפים עטורי שבחים ופרסים ב-1996: "Firestarter", שזכה בפרס NME בקטגוריית "הקליפ הטוב ביותר" ו-"Breathe", שזכה באותה הקטגוריה בטקס פרסי המוזיקה של MTV אירופה. שטרן הצטרף לחברת ההפקה סרטי האקדמיה בשנת 1997, שם עשה את בכורתו עם בימוי הקליפ ל-"Bitter Sweet Symphony" של The Verve. באותה שנה הוא החל בשיתוף פעולה נוסף, הפעם עם להקת מאסיב אטאק. שיתוף פעולה עסקי זה יצר שרשרת של שיתופי פעולה נוספים: "Risingson" (1997), "Teardrop" ו-"Angel" (שניהם מ-1998). "Teardrop" זכה בפרס בקטגוריית "הקליפ הטוב ביותר" בטקס פרסי המוזיקה של MTV אירופה 1998, והועמד לפרס המוזיקה הבריטית ולפרס לעיצוב ואמנות בימוי. הוא גם עבד עם אמנים שונים כמו מדונה ("Drowned World/Substitute for Love"), דייוויד בואי, ניין אינץ' ניילז ו-Stereo MCs. ב-2006 ביים קליפ לשיר "The Prayer" של בלוק פארטי, וב-2009 חזר לשתוף פעולה עם הפרודיג'י בבימוי הקליפ של "Take Me to the Hospital". וולטר שטרן, במסד הנתונים הקולנועיים IMDb (באנגלית) וולטר שטרן, באתר MusicBrainz (באנגלית) CAMPAIGN CRAFT: PORTFOLIO WALTER STERN, www.campaignlive.co.uk (באנגלית) "100 Greatest Music Videos: #38 The Prodigy - Firestarter" "MTV Video Music Awards | Highlights, Winners, Performers and Photos from the 1997 MTV Video Music Awards" Rock On The Net: 1997 MTV Video Music Awards, www.rockonthenet.com "The Top 50 Music Videos of the 1990s" Iqbal, Nosheen (2010-02-06). "Massive Attack's art of darkness". The Guardian (באנגלית בריטית). ISSN 0261-3077. נבדק ב-2023-10-27. Massive Attack's Teardrop Wins Best Video At The MTV Europe Awards 1998 | Ghostarchive, ghostarchive.org BBC News | Entertainment | Nominations for 1999 Brit awards, news.bbc.co.uk "The 200 best design moments in our lifetime" BBC - Radio 1 - Zane Lowe - Bloc Party Video Exclusive, www.bbc.co.uk
חגי אמיר

חגי אמיר (נולד ב-1959) הוא רופא ישראלי, שמכהן כמנהל המרכז הרפואי לשיקום לוינשטיין, מומחה בכירורגיה אורתופדית, ברפואה פיזיקלית ובשיקום. אמיר סיים את לימודי הרפואה בפקולטה לרפואה באוניברסיטת בן-גוריון בנגב בשנת 1984, ובשנת 1997 סיים התמחות באורתופדיה. בשנת 1998 סיים לימודי תואר שני במינהל מערכות בריאות בפקולטה לניהול של אוניברסיטת תל אביב, ובשנים 2002 עד 2023 התמחה בשיקום במכון השיקומי של שיקגו שבאוניברסיטת נורת'ווסטרן. אמיר שירת בחיל הרפואה כרופא גדודי, רופא חטיבתי, קצין רפואה אוגדתי, ובתפקידו האחרון בצה"ל שימש כמפקד גדוד רפואה בדרגת סגן-אלוף. בשנת 2000 פרש מהשירות הצבאי, עבד במחלקות לשיקום אורתופדי במרכז רפואי שיבא ובבית החולים איכילוב, ובשנת 2014 מונה למנהל המחלקה לשיקום אורתופדי במרכז הרפואי לשיקום לוינשטיין. בשנת 2019 מונה למנהל המרכז. בין היתר, יזם ד"ר אמיר את שינוי שם המוסד מבית החולים לוינשטיים למרכז הרפואי לשיקום לוינשטיין. מונה למנהל המרכז. אמיר נשוי לאנט, אמנית שעובדת עם אנשים לאחר שבץ מוחי, ואב לשבעה ילדים. מלבד עיסוקו כרופא, אמיר הוא חזן חובב. חגי אמיר באתר המרכז הרפואי לשיקום לוינשטיין. ד"ר חגי אמיר והשינוי הגדול שהגיע מהרבי מליובאוויטש ד"ר חגי אמיר מנהל בית לוינשטיין: "לא היה דבר כזה מאז השואה", באתר mynetraanana, ‏2023-10-27
כריס קנינגהם

כריס קנינגהם (באנגלית: Chris Cunningham; נולד ב-15 באוקטובר 1970) הוא אמן וידאו ובמאי וידאו קליפים בריטי שביים קליפים למוזיקאים שונים כמו Autechre, סקוורפושר ואפקס טווין בקליפים כמו "Windowlicker" ו-"Come to Daddy", וכן "All is Full of Love" של ביורק. הוא גם יצר מיצגים אמנותיים וביים סרטים קצרים. פנו אליו לביים גרסה קולנועית של רומן הסייברפאנק מאת ויליאם גיבסון, "נוירומנסר"; הפרויקט נמצא בגיהנום פיתוחי כבר יותר משני עשורים. בשנות ה-2000, קנינגהם החל לבצע הפקה מוזיקלית וגם עיצב עטיפות אלבומים עבור מגוון מוזיקאים. במהלך הקריירה שלו, קנינגהם עבד במגוון רחב של תחומים. הוא ביים וידאו קליפים, סרטים קצרים וגם הפיק מוזיקלית מספר שירים ואלבומים. הוא ביים קליפים למוזיקאים שונים כמו Autechre, סקוורפושר ואפקס טווין בקליפים כמו "Windowlicker" ו-"Come to Daddy", וכן "All is Full of Love" של ביורק. בשנת 1998 ביים את הקליפ ל-"Frozen" של הזמרת-יוצרת האמריקאית מדונה שהוכתר לאחד מהקליפים החשובים ביותר בכל הזמנים ברשימות שפורסמו במגזינים וכתבי עת שונים. על העבודה הוא הצהיר ”כל פעם שאתה מצלם קליפ, זה סיוט. עם זאת, צילום הקליפ של 'Frozen' היה סיוט למחצה. אני מתכוון ומחדד שזה היה מבריק במובן מסוים שכן, היא [מדונה] אמנית כל כך טובה, אך קנה המידה והתקציב הופכים את הכול לכל כך מגביל. האירוניה היא שכל קליפ עתיר תקציב קשה לצילום יותר מאשר אלו לא עתירי התקציב. כלומר, ככל שיש לך יותר כסף, אתה יכול לעשות פחות, כי כל שלב צריך להיות מסודר מחדש, וזה עוד מבלי להזכיר את הדיונים והפגישות האינסופיות שאירעו במהלך הצילומים”. בימוי הקליפ היה לאבן דרך בקריירה שלו כיוון שאחריו, נשבע קנינגהם שלעולם לא יעבוד יותר עם אמנים גדולים. קנינגהם היה נשוי לבסיסטית של וורפיינט, ג'ני לי לינדברג. עם זאת, החליט הזוג להיפרד. אתר האינטרנט הרשמי של כריס קנינגהם כריס קנינגהם, במסד הנתונים הקולנועיים IMDb (באנגלית) כריס קנינגהם, באתר AllMovie (באנגלית) כריס קנינגהם, במסד הנתונים הקולנועיים KinoPoisk (ברוסית) כריס קנינגהם, באתר AllMusic (באנגלית) כריס קנינגהם, באתר MusicBrainz (באנגלית) כריס קנינגהם, באתר Discogs (באנגלית) כריס קנינגהם, באתר Songkick (באנגלית) "I Will Eat Your Soul – The Making of Aphex Twin's Come to Daddy" Chris Cunningham | Director, Special Effects, Editor, IMDb (באנגלית אמריקאית) Madonna: Frozen, 2009-10-26, נבדק ב-2023-10-27 Madonna's 60 best singles, ranked, EW.com (באנגלית) Jessica Letkemann, Madonna’s 10 Best Videos: Poll Results, Billboard, ‏2012-08-16 (באנגלית אמריקאית) cunningham : madonna : frozen, web.archive.org, ‏2003-10-08 Madonna··Frozen - D File, web.archive.org, ‏2014-01-10 Dazed, War Games, Dazed, ‏2013-11-21 (באנגלית)
קווין רייגן

קווין רייגן (באנגלית: Kevin Reagan) הוא מעצב גרפי וארט דיירקטור זוכה שלושה פרס גראמי, שזכה לעיטורי כבוד מטעם המכון האמריקאי לאמנות גרפית (אנ'), "פרינט" ו"אומנויות תקשורת". הוא אחראי על עטיפות לאלבומים שזכו לשבחים ביקורתיים ומסחריים של אמנים כדוגמת מדונה (Ray of Light), פו פייטרס, בק, דיקסי צ'יקס, Guns N' Roses, יורופ, מישל לין ג'ונסון, אלאניס מוריסט, פט מתיני, Svoy וסוניק יות'. בתקופות שונות, רייגן היה המנהל האמנותי של מאבריק רקורדס, MCA רקורדס וגפן רקורדס. הוא המחבר של Alex Steinweiss, The Inventor of the Modern Album Cover (2009, טאשן). קווין רייגן באתר של גראמי Kevin Reagan | Artist | GRAMMY.com, www.grammy.com Taschen.com Kevin Reagan Songs, Albums, Reviews, Bio & More, AllMusic (באנגלית) Keepnews, Peter (2011-12-02). "Album Covers". The New York Times (באנגלית אמריקאית). ISSN 0362-4331. נבדק ב-2023-10-27.
1983 בצרפת

שנת 1983 בצרפת הייתה השנה בה ציינה צרפת 996 שנות לאום. נשיא צרפת: פרנסואה מיטראן ראש ממשלת צרפת: פייר מורואה (אנ') 9 בינואר – פושע המלחמה הנאצי קלאוס ברבי נעצר בבוליביה. 6 בפברואר – קלאוס ברבי מואשם רשמית בפשעי מלחמה. 24 בפברואר – הסופרמיני פיג'ו 205 מושקת רשמית עם מגוון מכוניות האצ'בק ומכוניות גג נפתחות. 23 בספטמבר – אלימות מתפרצת בקלדוניה החדשה בין קנאקים ילידים ויוצאי צרפת. ממשלת צרפת חוזרת בה מהבטחת העצמאות. 16 באוקטובר – ייצור הדגמים 20 ו-30, שנחשבו לספינות הדגל של חברת רנו, הסתיים לאחר שמונה שנים כדי לפנות מקום לדגם 25. 23 באוקטובר – פיצוצי משאיות התאבדות בו-זמנית הורסים את מחנות חיל הנחתים הצרפתי וגם של ארצות הברית בביירות, והורגים 241 חיילים אמריקאים, 58 צנחנים צרפתים ו-6 אזרחים לבנונים. 20 בנובמבר – השקת מכונית המנהלים רנו 25, החלפה לרנו 20 והן לרנו 30. 31 בדצמבר – שתי פצצות התפוצצו בצרפת: אחת ברכבת של פריז שגרמה להריגתם של שלושה אנשים ופציעתם של 19 נוספים. השנייה בתחנת מרסיי, שגרמה להריגתם של שניים ופציעתם של 34. 14 בפברואר – בקארי סאניה, כדורגלן צרפתי 21 בפברואר – מלאני לורן, שחקנית צרפתייה-יהודייה 7 באפריל – פרנק ריברי, שחקן כדורגל צרפתי 1 במאי – אלן ברנאר, שחיין צרפתי 14 ביוני – לואי גארל, שחקן צרפתי 1 באוגוסט – ג'וליאן פובר, כדורגלן צרפתי 10 בספטמבר – ג'רמי טולאלאן, כדורגלן צרפתי 29 באוקטובר – ז'רמי מתייה, כדורגלן צרפתי 17 בדצמבר – סבסטיאן אוז'ייה, נהג מרוצים ראלי צרפתי (קטגוריה:צרפתים שנפטרו ב-1983) 27 בינואר – לואי דה פינס, שחקן קומדיות צרפתי (נולד ב-1914) 17 באוקטובר – רמון ארון, סוציולוג ופילוסוף פוליטי יהודי צרפתי (נולד ב-1905) 7 בנובמבר – ז'רמן טאייפר, מלחינה צרפתייה (נולדה ב-1892) מדיה וקבצים בנושא 1983 בצרפת בוויקישיתוף
פרסי המוזיקה של בילבורד 2023

טקס פרסי המוזיקה של בילבורד לשנת 2023 התקיים ב-19 בנובמבר 2023. הזכיות בפרסים נקבעו לפי מדדי ביצועים במצעדי הבילבורד של סוף השנה ולקחו בחשבון אינטראקציות של מעריצים עם המוזיקה, כולל סטרימינג, מכירות, השמעות ברדיו וסיבובי הופעות. תאריכי הזכאות לפרס לשנת 2023 הם מ-19 בנובמבר 2022 ועד ה-21 באוקטובר 2023. הטקס הופק על ידי דיק קלארק הפקות. טיילור סוויפט היא שיאנית המועמדויות של הטקס, עם 20 מועמדויות. היא כבר האישה שהיא שיאנית הזכיות של הפרס בכל הזמנים עם 29 זכיות. לסוויפט יש פוטנציאל להתעלות על דרייק כשיאנית הזכיות הכללית של הפרס אם היא תזכה בעוד פרסים. דרייק זכה ב-34 פרסי מוזיקה של בילבורד והוא מועמד לעוד 14 פרסים נוספים השנה. אמנים נוספים עם מספר מועמדויות גבוה כוללים את מורגן וולן וסיזה עם 17 מועמדויות כל אחד, דה ויקנד עם 16, ודרייק וזאק בריאן עם 14 כל אחד. ויטני יוסטון, שנפטרה בשנת 2012 ובעלת 16 פרסים של בילבורד, היא מועמדת לפרס "אלבום הגוספל המוביל". ב-16 במרץ 2023, פורסם שהטקס, הנערך בדרך כלל באביב, עובר לתאריך חדש בסתיו: ה-19 בנובמבר. ההחלטה לעבור למועד הסתיו הוכרזה על ידי המארגנים בילבורד ודיק קלארק הפקות. לטקסי פרסי המוזיקה של בילבורד נערכו בעבר בחודשי הסתיו-חורף, כשבשנים הראשונות מ-1990 עד 2006 התרחשו האירועים בדצמבר. הטקס יציג קונספט חדש של טקס פרסים עם מוזיקה ותוכן בלעדי, כולל הכרזת זוכים, רגעים מאחורי הקלעים והופעות של אמנים מובילים. פרסי המוזיקה של בילבורד ישתפו פעולה עם ספוטיפיי בפרויקט "Fans First" כדי לקרב מעריצים לאמנים האהובים עליהם. בטקס זה הוצגו קטגוריות פרסים חדשות, כולל קטגוריות לקיי-פופ ואפרוביטס. הכוכב המקסיקני פסו פלומה צפוי להופיע בטקס. במהלכו, פלומה יבצע את "Rubicón" מאלבומו Génesis. ההופעה תכלול הופעת אורח מיוחדת של אגדת האגרוף מייק טייסון, שהוא מעריץ של פסו פלומה. המועמדים הוכרזו ב-26 באוקטובר 2023. Paul Grein, Taylor Swift Leads Finalists for 2023 Billboard Music Awards: Full List, Billboard, ‏2023-10-26 (באנגלית אמריקאית) Lars Brandle, Billboard Music Awards 2023 Date Is Set, Billboard, ‏2023-03-16 (באנגלית אמריקאית) Griselda Flores, Peso Pluma Set to Perform at the 2023 Billboard Music Awards, Billboard, ‏2023-11-06 (באנגלית אמריקאית)
Maxar Technologies

Maxar Technologies היא חברה בתחום תעשיית החלל. מטה החברה ממוקם בפאלו אלטו והיא נמצאת בבעלות מלאה של Advent International ממאי 2023 חברת MDA הוקמה בשנת 1969 והחלה לפעול בתחום החלל. החברה פעלה מברמפטון, קנדה. בשנת 1995 היא הפכה להיות חברת בת של Orbital Sciences Corporation. החל משנת 2000 היה לה קושי לזכות במכרזים ממשלתיים בארצות הברית בגלל בעלות זרה. ניסיון מכירה ל-Alliant Techsystems נבלם על ידי ממשלת קנדה. בשנת 2012 היא רכשה את SSL. בשנת 2017 החברה התאחדה עם DigitalGlobe תוך הקמת Maxar Technologies. בשנת 2020 חברת השקעות קנדית Northern Private רכשה את MDA מ-Maxar Technologies תמורת 765 מיליון $. בשנת 2021 MDA הונפקה בבורסה לניירות ערך של טורונטו. ערך מורחב – DigitalGlobe החברה הוקמה בשנת 1992 במטרה להיכנס לתחום לווייני חישה מרחוק. הלוויין הראשון שוגר בשנת 1999. בשנת 2009 החלה מכירת מניות החברה בבורסה לניירות ערך בניו יורק. בשנת 2013 נרכשה חברה GeoEye. בשנת 2017 הוסכם על מכירת החברה ל-MDA הקנדית וב-5 באוקטובר 2017 הוכרז על הקמת Maxar Technologies. בעקבות הקמת החברה היא נרשמה בארצות הברית ומניות שלה נשכרו בניו יורק ובטורונטו. בשנת 2020 נרכשה חברת Vricon המתמחה בעיבוד מידע מלוויינים לקבלתה בתלת-ממד. בשנת 2022 החברה נרכשה על ידי Advent International תמורת 6.4 מיליארד $ ומניותיה נמחקו מבורסה לניירות ערך. הרכישה הושלמה במאי 2023. DigitalGlobe - מתמחה בלווייני חישה מרחוק SSL - מתמחה בבניית לוויינים וחלליות VRICON - מתמחה בעיבוד מידע שמתקבל מלוויינים Radiant Solutions - מתמחה בעיבוד מידע שמתקבל מלוויינים מדיה וקבצים בנושא Maxar Technologies בוויקישיתוף אתר האינטרנט הרשמי של Maxar Technologies (באנגלית) Maxar Technologies, ברשת החברתית פייסבוק Maxar Technologies, ברשת החברתית אקס (טוויטר) Maxar Technologies, ברשת החברתית אינסטגרם Maxar Technologies, ברשת החברתית LinkedIn Maxar Technologies, סרטונים בערוץ היוטיוב רכישת מאקסאר הושלמה רכישת MDA רכישת DigitalGlobe
מארק גיו

מארק גיו פאס (בספרדית: Marc Guiu Paz; נולד ב-4 בינואר 2006) הוא כדורגלן ספרדי המשחק בעמדת החלוץ בצ'לסי מהפרמייר ליג. גיו, שנולד בגרנולרס, מחוז ברצלונה, קטלוניה, החל לשחק כדורגל במחלקת הנוער של "פנייה בארסלוניסטה סנט סלוני", קבוצת אוהדים של ברצלונה מהלה ליגה. ב-2013 הוא הצטרף לאקדמיית לה מאסיה של ברצלונה, ושיחק בקבוצות הנוער שלה. הוא זומן לראשונה לקבוצה הבוגרת ביוני 2023, לקראת משחקי קדם העונה מול סלטה ויגו וויסל קובה. גיו ערך את הופעת הבכורה הבלתי רשמית שלו בקבוצה נגד ויסל קובה, כשהחליף במחצית את רוברט לבנדובסקי. ב-11 באוקטובר 2023 הוא זומן לקבוצה הבוגרת למשחק במסגרת עונת 2023/2024 בלה ליגה נגד גרנדה, אך לא שותף בו. באותו חודש הוא נבחר על ידי הגרדיאן לרשימת השחקנים הטובים ביותר שנולדו ב-2006 ברחבי העולם. ב-22 באוקטובר ערך גיו את הופעת הבכורה הרשמית שלו בקבוצה, כשנכנס בדקה ה-79' וכבש לאחר 34 שניות בלבד את שער הניצחון. בכך הוא הפך לשחקן הצעיר ביותר בהיסטוריה של מועדון הכדורגל ברצלונה שכובש בהופעת הבכורה שלו. ב-25 באוקטובר 2023 ערך את הופעת הבכורה שלו בליגת האלופות, בניצחון 2–1 על שחטאר דונצק במסגרת המחזור השלישי של שלב הבתים בעונת 2023/2024. ב-13 בדצמבר כבש את שער הבכורה שלו במפעל בהפסד 2–3 לרויאל אנטוורפן. ב-1 ביולי 2024 הועבר גיו לצ'לסי מהפרמייר ליג תמורת סכום של 6 מיליון אירו. גיו מייצג את ספרד ברמות הנוער. הוא הופיע במדיה באליפות אירופה בכדורגל עד גיל 17 והעפיל עימה לחצי הגמר. מארק גיו, באתר Transfermarkt מארק גיו, באתר Soccerway מארק גיו, באתר BDFutbol מארק גיו, באתר WorldFootball.net מארק גיו, באתר FootballDatabase.eu "Who is Barca's Marc Guiu? A goalscorer in the shadows". ספורט. 7 באוקטובר 2023. נבדק ב-2023-10-23. {{cite web}}: (עזרה) קרדאו, ז'ורדי (3 ביוני 2023). "Xavi ya mira hacia el futuro: se lleva cuatro juveniles a Vigo" [צ'אבי כבר מסתכל לעתיד: הוא לוקח ארבעה שחקני נוער לוויגו]. relevo.com (בספרדית). נבדק ב-2023-10-23. {{cite web}}: (עזרה) "The debutants against Vissel Kobe - one by one". מועדון הכדורגל ברצלונה. 6 ביוני 2023. נבדק ב-2023-10-23. {{cite web}}: (עזרה) חאווייר גסקון (8 באוקטובר 2023). "Marc Guiu, el '9' que más gusta a Deco" [מארק גיו, ה-'9' שדקו הכי אוהב]. מונדו דפורטיבו (בספרדית). נבדק ב-2023-10-23. {{cite web}}: (עזרה) "The FC Barcelona squad for the trip to Granada". מועדון הכדורגל ברצלונה. 7 באוקטובר 2023. נבדק ב-2023-10-23. {{cite web}}: (עזרה) Next Generation 2023: 60 of the best young talents in world football, Guardian, 11 באוקטובר 2023 ‏גיו בן ה-17 עשה היסטוריה, ברצלונה ניצחה 0:1 את בילבאו, באתר ספורט1, 22 באוקטובר 2023 "אני לא נושם!": מארק גיו והבכורה ההיסטורית, באתר ערוץ הספורט, 23 באוקטובר 2023 "הוא הסתכל עליי בפרצוף של 'תכניס אותי!'": הערב החלומי של גיו, באתר וואלה, 23 באוקטובר 2023 "חיכיתי לזה כל חיי": הבכורה ההיסטורית של "נער הזהב" החדש של ברצלונה, באתר ynet, 23 באוקטובר 2023 ממשיכה לאכזב: ברצלונה נכנעה 3:2 לאנטוורפן, באתר ONE‏, 13 בדצמבר 2023 Marc Guiu, worldfootball.net
ג'ינג האיפנג

הרפובליקה העממית של סין זהו שם סיני; שם המשפחה הוא ג'ינג. ג'ינג האיפנג (בסינית: 景海鹏, בפין יין: Jǐng Hǎipéng; נולד ב-24 באוקטובר 1966) היה טייס קרב בחיל האוויר הסיני ווכיום הטייקונאוט הראשון בתוכנית החלל הסינית ששוגר לחלל במספר משימות. ג'ינג האיפנג נולד ביונצ'ן, שאנשי בשנת 1966. לאחר קבלת הכשרה הוא התחיל את השירות בצבא השחרור העממי והיה טייס קרב. ניסיון הטיס שלו מסתכם בכ-1,200 שעות טיסה. בשנת 1998 הוא התחיל הכנות לטיסה לחלל. בספטמבר 2008 הוא טס בחללית שנג'ואו 7 שחזרה לכדור הארץ לאחר יומיים. בשנת 2012 הוא טס לחלל בפעם השנייה בחללית שנג'ואו 9 כמפקד צוות. החללית התחברה לתחנת החלל טיינגונג 1. הוא חזר לכדור הארץ לאחר 12 ימים. בשנת 2016 הוא טס לחלל בפעם השלישית בחללית שנג'ואו 11 כמפקד צוות. החללית התחברה לתחנת החלל טיינגונג. הוא חזר לכדור הארץ לאחר 12 ימים. במאי 2023 הוא טס לחלל בפעם הרביעית בחללית שנג'ואו 16 כמפקד צוות. החללית התחברה תחנת החלל טיינגונג. ב-20 ביולי הוא ביצע פעילות חוץ-רכבית שנמשכה כ-8 שעות. מטרת הפעילות הייתה לטפל בציוד שהותקן בחלק החיצוני של תחנת החלל. חזר לכדור הארץ ב-31 באוקטובר 2023 לאחר 153 ימים בחלל. מדיה וקבצים בנושא ג'ינג האיפנג בוויקישיתוף ביוגרפיה ביוגרפיה
AEHF

AEHF (ידוע גם כ-"Advanced Extremely High Frequency") היא מערכת לווייני תקשורת שמופעלת על ידי חיל החלל של ארצות הברית. מטרת מערכת לוויינים זו היא לספק תקשורת מוצפנת ואמינה לצורכי הכוחות המזוינים של ארצות הברית במקום לווייני Milstar. המערכת מספקת שירותי תקשורת לכוחות צבא של בריטניה, קנדה, הולנד ואוסטרליה. השיגורים החלו בשנת 2010. בסך הכול בוצעו 6 שיגורים. הלוויינים מעבירים מידע בקבצם שונים מ-75 ביט לשנייה ועד ל-1,544 מגביט בשנייה כמו מערכת Milstar. בנוסף לכך קיימת אפשרות להעברת נתונים בקצב 8.192 מגביט בשנייה לטרמינלים חדשים שלא היו חלק של המערכת הישנה. המערכת מכסה אזור בין קו רוחב 65 צפון לבין 65 דרום. אזורים מחוץ לאזור זה מכוסים על ידי מערכות אחרות. משקל הלוויין היו כ-6,200 ק"ג. הלוויינים פועלים במסלול גאו סינכרוני. לוויין מתוכנן לפעילות במשך 14 שנים. החוזה הראשוני הוענק ללוקהיד מרטין ונורת'רופ גראמן בשנת 2001. עלות כל שיגור הוא כ-850 מיליון $. הלוויין הוכרז כמבצעי לאחר ייצוב המסלול ובדיקות שנמשכות כ-100 ימים. כול הלוויינים שוגרו מנמל החלל קייפ קנוורל בעזרת משגר מדגם אטלס 5. המערכת פועלת במקביל למערכת Wideband Global SATCOM. מדיה וקבצים בנושא AEHF בוויקישיתוף תיאור הלוויינים, באתר Encyclopedia Astronautica נתוני שיגורים, באתר Gunter's Space Page תיאור המערכת יכולות המערכת
תו אדום

תו אדום (בצרפתית: Label Rouge) היא סימן להבטחת איכות בצרפת כפי שהוגדרה בחוק מס' 11–2006 (5 בינואר 2006). מוצרים, המתאימים לתו אדום, הם: פריטי מזון, מוצרים חקלאיים שאינם מזון, ומוצרים לא מעובדים כגון פרחים. על פי משרד החקלאות הצרפתי: "התו האדום מאשר כי למוצר יש קבוצה או מערך ספציפי של מאפיינים, המבססים רמה מעולה ומבדיל אותו ממוצר דומה (ללא תו)". כדי להשיג את התו האדום, יש לאמץ מערך תקנים מחמיר ביותר שהוכן על ידי קבוצת יצרנים. תקנים אלה קובעים את הקריטריונים שעל המוצר לעמוד בהם לאורך שרשרת הייצור, לרבות טכניקות חקלאיות, הזנה, עיבוד והפצה. האישור מוכרז רשמית בצו משותף של שר החקלאות והדייג והשר לענייני צרכנות, על פי המלצות "המכון הלאומי למקור ואיכות" (בצרפתית: Institut national de l'origine et de la qualité; ובראשי תיבות: INAO). INAO הוא הגוף הציבורי הצרפתי האחראי על סימני איכות ומקור הנוגעים למוצרי מזון. תו זה מאשר את הייצור של 434 מוצרים צרפתיים שנהנים מהתו האדום, 329 מהם נוגעים למגזרי העופות, הבשר והשרקוטרי ב-6,000 חברות בתעשיית המזון החקלאי שלמעשה מקבלים את תוצרתן של 45,000 חוות חקלאיות נכון לשנת 2018,מחזור המכירות של חברות אלה בשנת 2018 עמד על 1.5 מיליארד אירו. הדו"ח שמתפרסם מדי שנה על ידי ה-INAO מאשר כי "התו האדום" נמצא בעלייה מתמדת. אתר האינטרנט הרשמי של תו אדום תו אדום, באתר משרד החקלאות והמזון הצרפתי (באנגלית) JORF, 2006-01-06, p. 1-40 "Définition Label rouge". Definitions Marketing. נבדק ב-2016-01-25. "Le Label rouge". Ministère de l'agriculture, de l'agro-alimentaire et de la forêt (translation by Google). אורכב מ-המקור ב-25 באוקטובר 2012. נבדק ב-2012-08-06. {{cite web}}: (עזרה)
BDS (פירושונים)

האם התכוונתם ל... BDS – קמפיין בינלאומי הקורא להפעיל לחץ על ישראל באמצעות חרם כלכלי, אקדמי ותרבותי מערכות נתוני שידור – שירות העוקב אחר השמעת שירים ברדיו, בטלוויזיה ובאינטרנט, באנגלית Broadcast Data Systems ובראשי תיבות BDS תחנת הרכבת התחתית בונד סטריט – מזוהה כ-BDS BeiDou – מערכת ניווט לוויינית סינית, ידועה גם בשם BDS
Setjetting

Setjetting (באנגלית: Setjetting; או כמשמעותו חופשת מיקום או חופשת אתרים) הוא אופנה של נסיעה ליעדים שהיו אתרי צילום של סרטים. דוגמאות כוללות סיור בלונדון בסירה מהירה כמו בסרטי ג'יימס בונד, או ביקור בבתים המפוארים שנראים בג'יין אוסטן בתרבות הפופולרית. המונח הוא משחק מלים על המונח חוג הסילון (Jet set), סוג של טיולי יוקרה בחברה מהמעמד הגבוה. המונח נטבע לראשונה בעיתונות האמריקנית ב"ניו יורק פוסט" על ידי העיתונאית גרטשן קלי (Gretchen Kelly) ב-2008. ניתוח של השימוש בטכנולוגיות גיאו-מרחביות בחופשת אתרים כזו הוצע על ידי תירי ג'וליבו (Thierry Joliveau) ב-The Cartographic Journal. תאגידים, מועצות, ועידות ותיירות עקבו אחר המגמה באותה שנה ויצרו מפות נסיעות משלהם, כמו מפת הסרט אליזבת: תור הזהב בהוצאת VisitBritain. סוג תיירות זה כשהופך להמוני עלול לגרום לנזקים סביבתיים רבים. ביוני 2018, חוף קו פי פי, שהתפרסם באמצעות סרטו של דני בויל משנת 2000 "החוף", נסגר ללא הגבלת זמן, כדי לאפשר לו להתאושש מהנזקים האקולוגיים של התיירות ההמונית בעקבות הסרט. החוף קיבל לפני כן עד 5,000 תיירים ו-200 סירות ביום. "Set Jetting, Location Vacations, Book Tourism & Detective Travel". Cosy Pursuits. 2017-06-17. נבדק ב-2017-07-01. Gretchen Kelly (2008-02-19). "Set Jetting". New York Post. נבדק ב-2009-11-05. Joliveau, Thierry (2009-02-01). "Connecting Real and Imaginary Places through Geospatial Technologies: Examples from Set-jetting and Art-oriented Tourism". The Cartographic Journal. 46 (1): 36–45. doi:10.1179/000870409X415570. ISSN 0008-7041. "Movie Map". visitbritain.com. 2016-06-21. אורכב מ-המקור ב-17 ביוני 2008. {{cite web}}: (עזרה) Elizabeth the Golden Age. visitBritain.com/thegoldenage Ellis-Petersen, Hannah (2018-10-03). "Thailand bay made famous by The Beach closed indefinitely". The Guardian. נבדק ב-2018-10-25.